cyanic-selkie/wikianc huggingface dataset:
Κεραμός Χίου
Ο Κεραμός είναι παραθαλάσσιος πολύ μικρός οικισμός αλλά και παραλία της κοινότητας Βικίου στη Χίο. Βρίσκεται στα βόρεια παράλια του νησιού σε απόσταση περίπου 5 χλμ. Β. από το Βίκι και 46 χλμ. Β.-ΒΔ. από τη Χίο (πόλη) και έχει υψόμετρο 9 μέτρα ενώ στα βορειοανατολικά του είναι η νησίδα Κέρτης. Αναφέρεται επίσημα, ως ξεχωριστός οικισμός, να απογράφεται το 1991 στην κοινότητα γραμμένος ως Κέραμος και το 2001 το όνομά του να διορθώνεται σε Κεραμός. Σύμφωνα με το σχέδιο Καλλικράτης μαζί με το Βίκι αποτελούν την κοινότητα Βικίου που υπάγεται στη Δημοτική Ενότητα Καρδαμύλων του Δήμου Χίου ενώ σύμφωνα με την απογραφή 2011 δεν έχει κατοίκους.
Σημείωση
Υπάρχει στη βόρεια Χίο και τις ανατολικές πλαγιές του βουνού Αμανή ο οικισμός Κέραμος.
Παραπομπές
Κατηγορία:Χωριά του νομού Χίου Κατηγορία:Δήμος Χίου
Ελεονόρα των Αψβούργων
Η Ελεονόρα των Αψβούργων-Λόθρινγκεν (Eleonore von Habsburg, 28 Φεβρουαρίου 1994 -) ευρύτερα γνωστή ως Ελεονόρα Αψβούργων είναι μοντέλο και κόρη του τιτουλάριου αρχιδούκα της Αυστρίας και επικεφαλής του οίκου των Αψβούργων, Καρόλου των Αψβούργων.
Γεννήθηκε στις 28 Φεβρουαρίου 1994 στο Σάλτσμπουργκ και είναι το πρώτο παιδί και κόρη του Καρόλου των Αψβούργων και της Βαρόνης Φραντσέσκα Τύσεν-Μπορνεμίσα.
Η Ελεονόρα παρακολούθησε μαθήματα στο οικοτροφείο στο Γκστάαντ πριν σπουδάσει Δίκαιο στη Ευρωπαϊκή Σχολή Επιχειρήσεων του Λονδίνου. Εργάζεται ως μοντέλο και έχει κάνει διαφημιστικές εκστρατείες και πασαρέλες για τον οίκο Dolce & Gabbana.
Συνελήφθη στο Coachella για την κατανάλωση οινοπνεύματος από ανήλικη, αλλά αργότερα οι κατηγορίες αποσύρθηκαν.
Τίτλοι
Η Ελεονόρα δεν χρησιμοποιεί τους παραδοσιακούς αυτοκρατορικούς τίτλους της Αρχιδούκισσας της Αυστρίας και της Βασιλικής Πριγκίπισσας της Ουγγαρίας, της Βοημίας και της Κροατίας, καθώς δεν αναγνωρίζονται από την Αυστριακή και Ουγγρική κυβέρνηση.
Μερικές φορές αναφέρεται σε αυτούς τους τίτλους κοινωνικά στο εξωτερικό και στη γενεαλογική λογοτεχνία, αλλά οι τίτλοι αυτοί δεν είναι νόμιμοι από την πτώση της Αυστριακής Αυτοκρατορίας και από τότε που ο παππούς της Όθωνας των Αψβούργων παραιτήθηκε επισήμως από όλες τις αξιώσεις του αυστριακού θρόνου το 1961.
Παραπομπές
Κατηγορία:Οίκος των Αψβούργων-Λωρραίνης Κατηγορία:Πριγκίπισσες της Αυστρίας
Κάρελ Σκρέτα
Ο Κάρελ Σκρέτα (Karel Škréta, Πράγα 1610 – 30 Ιουλίου 1674) ήταν Τσέχος ζωγράφος, ένας από τους πιο σημαντικούς εκπροσώπους της μπαρόκ ζωγραφικής στη χώρα του. Πήρε μαθήματα ζωγραφικής κοντά στους καλλιτέχνες της βασιλικής Αυλής. Σπούδασε στη Σαξωνία και την Ιταλία. Είναι γνωστός κυρίως για τις έξοχες προσωπογραφίες του.
Στο διάστημα που ήταν στη Ρώμη, ο Σκρέτα συγκατοικούσε με τον αναγνωρισμένο Γερμανό ακουαρελίστα ζωγράφο Willem Bouwer (1607 – 1640). Έγινε μέλος της περίφημης κλίκας καλλιτεχνών Bentvueghels (ολλανδικά: «Πουλιά του ενός Φτερού»), μιας ομάδας Ολλανδών και Φλαμανδών κυρίως ζωγράφων, που έδρασαν στη Ρώμη μεταξύ των ετών 1620 και 1720. Ο Σκρέτα ήταν δάσκαλος του ζωγράφου από την Πράγα Γιόχαν Γκέοργκ Χάινς (Johann Georg Heinsch, 1640-1713).
Από το 1638, ο Σκρέτα έζησε στην Πράγα, όπου εργάστηκε στους βωμούς πολλών εκκλησιών, μεταξύ των οποίων και της Εκκλησίας της Παναγίας του Τυν (Church of Our Lady in front of Týn) στην Πράγα. Σήμερα, μια αναμνηστική πλάκα σηματοδοτεί το σπίτι στην παλιά πόλη της Πράγας, όπου γεννήθηκε ο Σκρέτα.
Ανάμεσα στα πιο γνωστά έργα του Κάρελ Σκρέτα περιλαμβάνονται: «Η γέννηση του Αγίου Βενσεσλάου» (1640), «Πορτρέτο του μαθηματικού και της γυναίκας του» (περ. 1640), «Πορτρέτο ενός άντρα με μακριά ξανθιά μαλλιά» (1630 – 1640), «Αγία Αικατερίνη, προστάτιδα της φιλοσοφίας», «Ο Ντιονίζιο Μιζερόνι και η οικογένειά του» (1653), «Διδώ και Αινείας» (περ. 1670).
Εξωτερικοί σύνδεσμοι
Κατηγορία:Τσέχοι ζωγράφοι Κατηγορία:Ζωγράφοι του Μπαρόκ
Νικόλαος Αμηράς
Ο Νικόλαος Αμηράς ήταν Έλληνας πολιτικός.
Βιογραφικά στοιχεία
Υπήρξε δικηγόρος. Εξελέγη βουλευτής Αθηνών με το Κόμμα Φιλελευθέρων στις εκλογές του 1926 και στις γερουσιαστικές εκλογές του 1929 εξελέγη γερουσιαστής Αττικής Βοιωτίας για εννιαετή θητεία.
Λουντμίλα του Ποντιέμπραντυ
Η Λουντμίλα, ουγγρικά: Ludmila Poděbrady, Ludmiła Podiebrad, (16 Οκτωβρίου 1456 – Legnica, 20 Ιανουαρίου 1503) από τον Οίκου Ποντιέμπραντυ ήταν κόρη του βασιλιά της Βοημίας και με τον γάμο της έγινε δούκισσα του Χόινουφ-Ολάβα-Λεγκνίτσα-Μπζέγκ-Λούμπιν.
Ήταν η μικρότερη κόρη του Γεωργίου του Ποντιέμπραντυ (ο οποίος εξελέγη βασιλιάς της Βοημίας το 1458) από τη δεύτερη σύζυγό του, Ιωάννα του Ροζμιτάλ (Johanka z Rožmitálu). Πήρε το όνομά της από την εκ μητρός γιαγιά της, Λουντμίλα Μπάβορ του Στρακόνιτς.
Βιογραφία
Το 1460 η Λουντμίλα αρραβωνιάστηκε τον Γεώργιο, μοναχογιό και κληρονόμο του δούκα Λουδοβίκου Θ΄ δούκα της Βαυαρίας-Λάντσουτ. Αυτός ο γάμος θα έκανε τον βασιλιά Γεώργιο σύμμαχο στις προσπάθειες τού Λουδοβίκου Θ΄ να αποκτήσει τον γερμανικό θρόνο.
Ωστόσο, η αλλαγή των πολιτικών σχεδίων του Γεωργίου τον ανάγκασε το 1461 να διαλύσει τον αρραβώνα της Λουντμίλα με τον Βαυαρό πρίγκιπα και να την αρραβωνιάσει με τον Ούγγρο μεγιστάνα WΒαβζύντσεμ Ουλιάκιμ. Ο βασιλιάς της Βοημίας ήθελε να κερδίσει τους Ούγγρους μεγιστάνες για την υπόθεση του Mατθία Ουνιάδη (ο οποίος είχε πρόσφατα νυμφευτεί με μία από τις μεγαλύτερες δίδυμες κόρες του, την Αικατερίνη) και ταυτόχρονα προσπάθησε να κερδίσει τη δική του ευκαιρία να γίνει ηγεμόνας της Ουγγαρίας. Το 1464, μετά το τέλος της Αικατερίνης, οι σχέσεις μεταξύ των βασιλέων της Ουγγαρίας και της Βοημίας γίνονται εχθρικές. Σε αυτή την κατάσταση, ο Γεώργιος επανέλαβε την ιδέα ενός γάμου μεταξύ της Λουντμίλα και του κληρονόμου της Βαυαρίας-Λάντσουτ. Αυτός ο αρραβώνας διαλύθηκε το 1468, όταν ο βασιλιάς Γεώργιος βρέθηκε σε πολιτική απομόνωση. Στη συνέχεια, προσπάθησε να κανονίσει έναν γάμο μεταξύ της Λουντμίλα και του νεαρού πρίγκιπα Βλαδισλάου (Β΄) (πρεσβύτερος γιος του βασιλιά Καζίμιρ Δ΄ της Πολωνίας), αλλά αυτό το σχέδιο δεν ευδοκίμησε ποτέ. Μετά το τέλος του βασιλιά Γεωργίου το 1471, η χήρα του πρότεινε για διάδοχό του τον πρίγκιπα Βλαδίσλαο (Β΄). Λίγο αργότερα, ο Πολωνός πρίγκιπας έγινε ο βασιλιάς Βλαδίσλαος Β΄ της Βοημίας και αφού διαδέχθηκε τον Ματθία Κορβίνο το 1490, βασίλευσε και ως βασιλιάς της Ουγγαρίας.
Στις 5 Σεπτεμβρίου 1474 η Λουντμίλα παντρεύτηκε τον Φρειδερίκο Α΄ δούκα της Λέγκνιτσα. Το 1475, μαζί με τον σύζυγό της, πήγε προσκύνημα στη Ρώμη για το Ιωβηλαίο έτος. Η Λουντμίλα γέννησε στον σύζυγό της τρεις γιους: τον Ιωάννη Β΄, τον Φρειδερίκο Β΄ και τον Γεώργιο Α΄.
Μετά το τέλος τού συζύγου της (9 Μαΐου 1488) η Λουντμίλα ανέλαβε την αντιβασιλεία για λογαριασμό των ανήλικων γιων της στα δουκάτα Χόινουφ, Λεγκνίτσα και Λούμπιν, αλλά όχι στο Μπζεγκ και την Oλάβα, που της είχαν ανατεθεί με τη διαθήκη του Φρειδερίκου Α΄ ως εισόδημα χηρείας της, και κατά συνέπεια βρίσκοντο υπό την άμεση κυριαρχία της Λουντμίλα για τη ζωή της.
Η αντιβασιλεία της Λουντμίλα έληξε το 1498, όταν ο μεγαλύτερος επιζών γιος της, Φρειδερίκος Β΄ (ο Ιωάννης Β΄ είχε ήδη αποβιώσει το 1495, ακόμη ανήλικος) ενηικιώθηκε και ανέλαβε μόνος του τη διακυβέρνηση και την κηδεμονία τού μικρότερου αδελφού του Γεωργίου Α΄. Η Λουντμίλα απεβίωσε πέντε χρόνια αργότερα και το δουκάτο του Μπζεγκ-Ολάβα καταλήφθηκε από τους γιους της, οι οποίοι μοίρασαν τις περιοχές τους μεταξύ τους δύο χρόνια αργότερα, το 1505.
Μαργαρίτα Σαβάλα
H Μαργαρίτα Έστερ Σαβάλα Γκόμες ντελ Κάμπο (Margarita Ester Zavala Gómez del Campo, 25 Ιουλίου 1967 -) είναι η σύζυγος του πρώην Προέδρου του Μεξικού Φελίπε Καλδερόν.
Βιογραφία
Γεννήθηκε στις 25 Ιουλίου 1967 στη Πόλη του Μεξικού, και είναι κόρη του Ντιέγο Σαβάλα Πέρες και της Μερσέντες Γκόμες ντελ Κάμπο. Έγινε ηγέτιδα της νεολαίας του Partido Acción Nacional σε ηλικία 17 ετών.
Το 1993 παντρεύτηκε τον Φελίπε Καλδερόν και μαζί απέκτησαν τρία παιδιά, την Μαρία, τον Λουίς Φελίπε και Χουάν Πάμπλο.
Ήταν Αναπληρώτρια της Νομοθετικής Συνέλευσης της Ομοσπονδιακής Περιφέρειας μεταξύ 1994 και 1997.
Είναι η μοναδική Πρώτη Κυρία που έχει υπηρετήσει στο Κογκρέσο, ως μη εκλεγμένο μέλος, όπως ορίζεται από τον νόμο του Μεξικού.
Παραπομπές
Κατηγορία:Πρώτες Κυρίες του Μεξικού
Καρχεμίς
Η Καρχεμίς (μετέπειτα Ευρωπός) ήταν αρχαία πόλη της Συρίας, η οποία διαδραμάτισε σημαντικό ρόλο ήδη από την εποχή του Χαλκού. Αναφέρεται επίσης στη Βίβλο. Η Ευρωπός φαίνεται να κτίστηκε από τον Σέλευκο Α΄ τον Νικάτορα, κατά το 300 π.Χ., στη θέση της Καρχεμίδος, σε ανάμνηση της γενέτειράς του, Ευρωπού, στη Μακεδονία. Ο Λουκιανός βέβαια αναφέρει ότι την ίδρυσαν οι Εδεσσαίοι της Μακεδονίας. Ο Ιησούς ο Στηλίτης έγραφε για αυτήν ότι:. Στα βυζαντινά χρόνια, μετά τις επιδρομές των Σασσανιδών, ο Ιουστινιανός ξανάκτισε την πόλη.
Βρισκόταν στην επαρχία της αρχαίας Κυρρηστικής, μεταξύ της Νικατορίδος και του Ζεύγματος, στις όχθες του ποταμού Ευφράτη. Την πόλη αναφέρουν ο Στέφανος Βυζάντιος, ο Προκόπιος, ο Κλαύδιος Πτολεμαίος και ο Ιεροκλής στον Συνέκδημό του, ο οποίος την κατατάσσει στη βυζαντινή επαρχία Ευφρατησίας, της Συρίας.
Η Ευρωπός απείχε περί τα 27 χιλιόμετρα από τη Μακεδονόπολη, την οποία, κατά την παράδοση, ίδρυσε ο Μέγας Αλέξανδρος. Βρίσκεται κοντά στη Καργκαμίς (Kargamış) της Τουρκίας και την Τζαραμπλούς της Συρίας, στα σύνορα μεταξύ των δύο χωρών.
Ωμπ (νομός)
Η Ωμπ (γαλλικά: Aube) είναι γαλλικός νομός στη διοικητική περιοχή Γκραντ Εστ, στα βορειοανατολικά της Γαλλίας. Πρωτεύουσα του νομού είναι η κοινότητα Τρουά. Το όνομα του νομού προέρχεται από τον ποταμό Ωμπ, μεγάλο παραπόταμο του Σηκουάνα (δεξιά όχθη).
Καρχεμίς
Πηγές
Κατηγορία:Αρχαίες πόλεις της Συρίας Καρχεμις
Ωμπ (νομός)
Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 10.
Οι κάτοικοι του νομού αναφέρονται ως Ωμπουά (ζ).
Γεωγραφικά στοιχεία
αριστερά|μικρογραφία|250x250εσ|Ο Σηκουάνας στο Μπαρ-συρ-Σεν εναλλ.=|μικρογραφία|370x370εσ|Θέση του νομού Ωμπ στην περιοχή [[Γκραντ Εστ|Γκραντ-Εστ]] Ο νομός Ωμπ βρίσκεται στη νοτιοδυτική πλευρά της περιοχής Γκραντ Εστ. Έχει έκταση 6.004 τετραγωνικά χιλιόμετρα και είναι ένας από τους 4 νομούς που αποτελούσαν την πρώην περιοχή Καμπανία-Αρδέννες. Διοικητικά αποτελείται από 3 διαμερίσματα και περιλαμβάνει 431 κοινότητες. Ο πληθυσμός του νομού είναι 308.910 κάτοικοι (στην απογραφή του 2016).
Συνορεύει στα βόρεια με το νομό Μαρν (σε μήκος περίπου 130 χλμ.), στα ανατολικά με το νομό Ωτ-Μαρν (σε μήκος περίπου 100 χλμ.), στα νοτιοανατολικά με το νομό Κοτ-ντ'Ορ (σε μήκος περίπου 45 χλμ.), στα νοτιοδυτικά με το νομό Ιόν (σε μήκος περίπου 175 χλμ.), και στα δυτικά με το νομό Σεν-ε-Μαρν (περίπου 45 χλμ.).
Το νομό διασχίζουν 23 υδάτινα ρεύματα, τα κυριότερα από τα οποία είναι οι ποταμοί Σηκουάνας, Ωμπ (παραπόταμος του Σηκουάνα), Αρμάνς και Βαν.
Στο νομό υπάρχουν μεγάλες δασώδεις περιοχές, περιλαμβάνει 140.000 εκτάρια δασών.
Το Περιφερειακό Φυσικό Πάρκο του δάσους του Οριάν είναι ένα από τα πρώτα φυσικά πάρκα που δημιουργήθηκαν στη Γαλλία. Εκεί βρίσκεται η λίμνη Οριάν και οι λίμνες Αμάνς και Τεμπλ, όπου έχουν διαμορφωθεί χώροι για ψάρεμα, αθλήματα ή κολύμπι. Οι λίμνες αποτελούν χώρους αναψυχής της περιοχής.
Οι κλιματολογικές συνθήκες είναι μέτριες, χωρίς δριμύ κρύο ή υπερβολική θερμότητα, κυριαρχεί το ηπειρωτικό κλίμα και επιρροές από το ωκεάνιο.
Ιστορία
Δείτε επίσης: Καμπανία
Δημιουργία του νομού
Ο νομός Ωμπ είναι ένας από τους αρχικά 83 νομούς (πλέον 101) που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790, σύμφωνα με το νόμο της 22ας Δεκεμβρίου 1789, με την κατάργηση των παλαιών επαρχιών. Δημιουργήθηκε κυρίως από τμήματα της επαρχίας της Καμπανίας.
Από το 1960 έως το 2015, ο νομός ήταν μέρος της διοικητικής περιοχής Καμπανία-Αρδέννες, η οποία μαζί με τις πρώην περιοχές Λωρραίνη και Αλσατία από την 1 Ιανουαρίου 2016 συγκροτούν τη νέα περιοχή Γκραντ Εστ, ως αποτέλεσμα του νόμου σχετικά με την τροποποίηση των περιοχών που ψηφίστηκε το 2014.
Διοικητική διαίρεση
μικρογραφία|320x320εσ|Τα διοικητικά διαμερίσματα του νομού Ωμπ Ο νομός Ωμπ χωρίζεται σε 3 διοικητικά διαμερίσματα, 17 καντόνια και 431 κοινότητες:
Οικονομία
Η τοπική οικονομία στηρίζεται κυρίως στη γεωργία και τη βιομηχανία. Στις μεγάλες αγροτικές εκτάσεις στα βορειοδυτικά του νομού εφαρμόζεται η πολυκαλλιέργεια: είναι μία από τις μεγαλύτερες γεωργικές περιοχές της Γαλλίας και της Ευρώπης χάρη στη μηχανοποίηση, τη χρήση βελτιωτικών εδάφους και λιπασμάτων, την παραγωγή σιτηρών, ελαιούχων σπόρων, πρωτεϊνούχων φυτών, όσπριων, βιομηχανικών καλλιεργειών ζαχαρότευτλων, πατάτας, λιναριού κ.λπ.
Στην απόκρημνη ασβεστολιθική περιοχή Κοτ ντε Μπαρ, οι αμπελώνες με ονομασία προέλευσης Champagne αναμειγνύονται με καλλιέργειες δημητριακών.
Ο βιομηχανικός τομέας συνδέεται άμεσα με τις γεωργικές δραστηριότητες, όπως με το εργοστάσιο ζάχαρης στο Ακρί-συρ-Ωμπ, τους μύλους του Νοζάν-συρ-Σεν και βιομηχανίες τροφίμων που υπάρχουν σε όλο το νομό. Τα κλωστοϋφαντουργικά προϊόντα είναι μια παραδοσιακή δραστηριότητα του νομού, κυρίως στις περιοχές των κοινοτήτων Τρουά και Ρομιγί-συρ-Σεν, στις βιομηχανικές ζώνες των οποίων υπάρχουν επίσης εργοστάσια παραγωγής καουτσούκ, πλαστικών, μηχανικής βιομηχανίας κ.ά.
Λόγω της εγγύτητας με το Παρίσι, στην περιοχή υπάρχουν πολλά δευτερεύοντα σπίτια των κατοίκων της πρωτεύουσας, γεγονός που μπορεί να εξηγήσει εν μέρει τον ιδιαίτερο δυναμισμό του τουρισμού στο νομό.
Αξιοθέατα-Τουρισμός
Ο νομός Ωμπ έχει 365 ιστορικά μνημεία.
Εξωτερικοί σύνδεσμοι
Κατηγορία:Νομοί του Γκραντ Εστ Κατηγορία:Νομοί της Γαλλίας
Παντελής Θαλασσινός
Ο Παντελής Θαλασσινός (11 Ιουνίου 1958) είναι Έλληνας τραγουδιστής και τραγουδοποιός.
Βιογραφικό
Γεννήθηκε το 1958 στο Κερατσίνι με καταγωγή από τη Χίο και τη Σέριφο. Πέρασε τα παιδικά του χρόνια στη Χίο και στο Κερατσίνι. Ξεκίνησε το 1977 να τραγουδά ερασιτεχνικά σε μπουάτ, ενώ δούλευε και ως ναυτιλιακός υπάλληλος. Μπήκε στη δισκογραφία το 1987 μαζί με τον Γιάννη Νικολάου, με το συγκρότημα Λαθρεπιβάτες, και το 1993 ξεκινά η σόλο καριέρα του. Στα τραγούδια του ενώνει το έντεχνο τραγούδι με το παραδοσιακό. Έχει γράψει τραγούδια για τηλεοπτικές σειρές, θεατρικές παραστάσεις και ταινίες.
Θεώρημα Γιούρκατ-Ρίχερτ
Το θεώρημα Γιούρκατ-Ρίχερτ είναι μαθηματικό θεώρημα στη θεωρία του κόσκινου. Είναι ένα βασικό συστατικό σε αποδείξεις του θεωρήματος του Τσεν σχετικά με την εικασία του Γκόλντμπαχ. Αποδείχθηκε το 1965 από τους Βόλφγκανγκ Μπ. Γιούρκατ και Χανς-Έγκον Ρίχερτ.
Δήλωση του θεωρήματος
Αυτή η διατύπωση είναι από τους Ντάιαμοντ και Χάλμπερσταμ. Άλλες διατυπώσεις είναι από τους Γιούρκατ και Ρίχερτ, Χάλμπερσταμ και Ρίχτερτ,  και Νάθανσον.
Ας υποθέσουμε ότι Α είναι μια πεπερασμένη ακολουθία ακέραιων και Ρ είναι ένα σύνολο πρώτων αριθμών. Γράφουμε Ad για τον αριθμό των στοιχείων του Α που διαιρούνται με το d και Ρ(z) για το γινόμενο από τα στοιχεία του Ρ που είναι μικρότερα από το z. Γράφουμε το ω(d) για την πολλαπλασιαστική συνάρτηση έτσι ώστε το ω(p)/p να είναι περίπου ο λόγος των στοιχείων του Α που διαιρούνται από το p. Τέλος γράφουμε X για οποιαδήποτε κατάλληλη προσέγγιση του |A|, και να γράψει το υπόλοιπο ως
Γράφουμε ν(m) για τον αριθμό των διακριτών πρώτων διαιρετών του m. Γράφουμε F1 και f1 για τις εξισώσεις που πληρούν ορισμένες διαφορετικές διαφορικές εξισώσεις (βλέπε Ντάιαμοντ και Χάλμπερσταμ για τον ορισμό και ιδιότητες).
Υποθέτουμε ότι η διάσταση είναι 1: όπου υπάρχει μια σταθερά C τέτοια ώστε για το 2 ≤ z < w να έχουμε
(Το βιβλίο των Ντάιαμοντ και Χάλμπερσταμ επεκτείνει το θεώρημα σε διαστάσεις μεγαλύτερες από 1.), Τότε το θεώρημα Γιούρκατ-Ρίχερτ ορίζει ότι για οποιουσδήποτε αριθμούς ψ και z με 2 ≤ z ≤ y ≤ X έχουμε
Παραπομπές
Κατηγορία:Θεωρήματα
Σκάνδαλο διαφθοράς στην Τουρκία (2013)
Το σκάνδαλο διαφθοράς στην Τουρκία το 2013 (Corruption scandal in Turkey 2013), γνωστό και ως Επιχείρηση Διαφθοράς και Δωροδοκίας στις 17-25 Δεκεμβρίου ήταν μια δικαστική έρευνα στην οποία ενεπλάκησαν πολλά βασικά πρόσωπα της τουρκικής κυβέρνησης. Και τα 52 άτομα που συνελήφθησαν στις 17 Δεκεμβρίου συνδέονταν με διάφορους τρόπους με το κυβερνών Κόμμα Δικαιοσύνης και Ανάπτυξης (AKP). Οι εισαγγελείς κατηγόρησαν 14 άτομα - συμπεριλαμβανομένου του Σουλεϊμάν Ασλάν, του διευθυντή της κρατικής τράπεζας Halkbank, του Ιρανού επιχειρηματία Ρέζα Ζαράμπ και πολλών μελών οικογενειών των υπουργών της τουρκικής κυβέρνησης - για δωροδοκία, διαφθορά, απάτη, ξέπλυμα βρώμικου χρήματος και λαθρεμπόριο χρυσού.
Στο επίκεντρο του σκανδάλου βρισκόταν ένα υποτιθέμενο σχέδιο «πετρέλαιο για χρυσό» με το Ιράν στο οποίο εμπλέκονταν ο Ασλάν, ο οποίος είχε 4,5 εκατομμύρια δολάρια σε μετρητά αποθηκευμένα σε κουτιά παπουτσιών στο σπίτι του, και ο Ζαράμπ, ο οποίος συμμετείχε σε εμπορικές συναλλαγές χρυσού αξίας περίπου 9,6 δισεκατομμύρια δολάρια το 2012. Και οι δύο άνδρες συνελήφθησαν. Το πρόγραμμα ξεκίνησε όταν Τούρκοι κυβερνητικοί αξιωματούχοι βρήκαν ένα κενό στις κυρώσεις των ΗΠΑ εναντίον του Ιράν που τους επέτρεψε να έχουν πρόσβαση στο ιρανικό πετρέλαιο και φυσικό αέριο. Οι Τούρκοι εξήγαγαν περίπου 13 δισεκατομμύρια δολάρια σε χρυσό στο Ιράν απευθείας ή μέσω των ΗΑΕ, μεταξύ Μαρτίου 2012 και Ιουλίου 2013. Σε αντάλλαγμα, οι Τούρκοι έλαβαν ιρανικό φυσικό αέριο και πετρέλαιο. Οι συναλλαγές πραγματοποιήθηκαν μέσω της τουρκικής κρατικής τράπεζας Halkbank. Τον Ιανουάριο του 2013, η κυβέρνηση Ομπάμα αποφάσισε να κλείσει αυτό το παραθυράκι, αλλά αντί να κατηγορήσει αμέσως τη Halkbank, η κυβέρνηση των ΗΠΑ επέτρεψε να συνεχιστούν οι δραστηριότητες εμπορίας χρυσού μέχρι τον Ιούλιο του 2013, επειδή η Τουρκία ήταν ένας σημαντικός σύμμαχος όσον αφορά την αμερικανική επέμβαση στον εμφύλιο πόλεμο της Συρίας και οι ΗΠΑ εργάζονταν για μια πυρηνική συμφωνία με το Ιράν.
Ο τότε πρωθυπουργός Ερντογάν (σημερινός Πρόεδρος της Τουρκίας) βρισκόταν σε περιοδεία στο Πακιστάν όταν ξέσπασε το σκάνδαλο, το οποίο οι αναλυτές πιστεύουν ότι άλλαξε την πολιτική του AKP ή επηρέασε όσους είχαν τις κασέτες να τις διαρρεύσουν τη στιγμή που ο Ερντογάν επισκεπτόταν έναν σύμμαχό του (Πακιστάν).
Παραπομπές
Κατηγορία:Οικονομική ιστορία της Τουρκίας Κατηγορία:Πολιτικά σκάνδαλα
Κλοέ Καρντάσιαν
H Κλόι Αλεξάντρα Καρντάσιαν (Khloé Alexandra Kardashian, 27 Ιουνίου 1984) είναι Αμερικανίδα (αρμενικής καταγωγής), επιχειρηματίας & τηλεοπτική προσωπικότητα. Από το 2007 πρωταγωνιστεί στο οικογενειακό reality "Keeping Up With The Kardashians" του E! Entertainment ενώ μαζί με την αδελφή της, Κόρντνεϊ, έχει συμμετάσχει και στα spin-offs "Kourtney & Khloe Take Miami" (2009-2013) και "Kourtney and Khloé Take The Hamptons" (2014–2015).
Από το 2017 ασχολείται και με την εταιρία ένδυσης "Good America", την οποία έχει ιδρύσει η ίδια. Επίσης, παρουσιάζει και το reality show "Revenge Body with Khloé Kardashian".
Προσωπική ζωή
Τον Αύγουστο του 2009 ξεκίνησε τη σχέση της με τον καλαθοσφαιριστή του NBA, Λαμάρ Όντομ, ο οποίος τότε ήταν μέλος της ομάδας Los Angeles Lakers. Παντρεύτηκαν ένα μήνα αργότερα, στις 27 Σεπτεμβρίου 2009 και εκείνη άλλαξε το όνομα της σε Κλόι Καρντάσιαν Όντομ. Μάλιστα, τη σεζόν 2011-2012, έπαιξαν μαζί και στο ριάλιτι "Khloe & Lamar". Τον Δεκέμβριο του 2013, έπειτα από μήνες που βρίσκονταν σε διάσταση, η Καρντάσιαν κατέθεσε αίτηση διαζυγίου ζητώντας να αφαιρέσει και το επώνυμο Όντομ.
Το ζευγάρι υπέγραψε ξανά έγγραφα διαζυγίου τον Ιούλιο του 2015. Τον Οκτώβριο της ίδιας χρονιάς όμως κι ενώ το διαζύγιο δεν είχε λάβει ακόμη την τελική έγκριση, η Καρντάσιαν ζήτησε να αποσυρθεί η αίτηση, προκειμένου να μπορέσει να φροντίσει ως σύζυγος τον Όντομ που νοσηλεύονταν σε κρίσιμη κατάσταση, έπειτα από επίσκεψη του σε πορνείο. Τελικά Καρντάσιαν και Όντομ, χώρισαν τον Οκτώβριο του 2016 και δύο μήνες αργότερα, εκδόθηκε το διαζύγιο τους.
Παραπομπές
Κατηγορία:Αμερικανίδες ηθοποιοί‎ τηλεόρασης Κατηγορία:Αμερικανοί αρμενικής καταγωγής
Σάρα φαν ντε Χερ
Η Σάρα βαν ντε Χερ (ολλ. Sara Anna van de Geer, γεν. στις 7 Μαΐου 1958, Λέιντεν) είναι Ολλανδή στατιστικολόγος που εργάζεται ως καθηγήτρια στο τμήμα Μαθηματικών στο Ελβετικό Ομοσπονδιακό Ινστιτούτο Τεχνολογίας Ζυρίχης. Η Sara van de Geer είναι η κόρη του ψυχολόγου John P. van de Geer.
Βιογραφία
Δίδαξε στο Πανεπιστήμιο του Μπρίστολ από το 1987 έως το 1988, στο Πανεπιστήμιο της Ουτρέχτης από το 1989 έως το 1990, στο Πανεπιστήμιο του Λέιντεν από το 1990 έως το 1997 και από το 1999 έως το 2005, και στο Paul Sabatier πανεπιστήμιο στην Τουλούζη της Γαλλίας από το 1997 έως το 1999, πριν μετακομίσει ως καθηγήτρια στο Ελβετικό Ομοσπονδιακό Ινστιτούτο Τεχνολογίας Ζυρίχης τον Σεπτέμβριο του 2005. Εκεί, υπήρξε η πρώτη γυναίκα καθηγήτρια στο Τμήμα Μαθηματικών.
Ήταν προσκεκλημένη ομιλήτρια στο Διεθνές Συνέδριο Μαθηματικών το 2010.
Παραπομπές
Κατηγορία:Ολλανδοί επιστήμονες Κατηγορία:Ολλανδοί μαθηματικοί
Λυκουρία Αχαΐας
Η Λυκούρια είναι χωριό της πρώην επαρχίας Καλαβρύτων του Νομού Αχαΐας. Διοικητικά αποτελεί έδρα της ομώνυμης Τοπικής κοινότητας της Δημοτικής Ενότητας Κλειτορίας του "Καλλικρατικού" Δήμου Καλαβρύτων.
Τοποθεσία - Λοιπά στοιχεία
Η Λυκούρια απέχει 14,5 χλμ. από την Κλειτορία, έδρα της Δημοτικής Ενότητας στην οποία ανήκει. Είναι ορεινό χωριό σε υψόμετρο 767 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 το χωριό βρέθηκε να έχει 430 κατοίκους. μικρογραφία|Βοσκός από τη Λυκουρία Αχαΐας, που βόσκει το κοπάδι του κοντά στις πηγές του [[Λάδωνας (ποταμός)|Λάδωνα]]
Διοικητική ιστορία
Η Λυκούρια από το 1835 μέχρι το 1841 υπήρξε οικισμός του Δήμου Λυκουρίας, ενώ από το 1841 μέχρι το 1870 αποτέλεσε οικισμό του τότε Δήμου Κλειτορίας αφού ο Δήμος Λυκουρίας προσαρτήθηκε σε αυτόν. Στη συνέχεια ένα τμήμα του Δήμου Κλειτορίας αποσπάστηκε από αυτόν και αποτέλεσε τον τότε Δήμο Λευκασίου, με έδρα μέχρι το 1877 τη Λυκούρια και κατόπιν τον οικισμό Φίλια. Το 1912 με την κατάργηση των Δήμων η Λυκούρια ορίστηκε έδρα της ομώνυμης Κοινότητας. Το 1998 με την εφαρμογή της διοικητικής διαίρεσης του σχεδίου "Καποδίστριας" ο οικισμός εντάχθηκε στο Δήμο Λευκασίου ως έδρα του ομώνυμου Δημοτικού Διαμερίσματος. Το 2011 βάσει της διοικητικής μεταρρύθμισης "Καλλικράτης" εντάχθηκε στον διευρυμένο Δήμο Καλαβρύτων αποτελώντας πλέον μια από τις Τοπικές κοινότητες που τον απαρτίζουν.
Στην Τοπική κοινότητα Λυκουρίας εκτός από τον ομώνυμο οικισμό υπάγονται επίσης οι μικροί οικισμοί Κερασιά και Σπηλιά.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Λευκασίου Κατηγορία:Δήμος Καλαβρύτων Κατηγορία:Επαρχία Καλαβρύτων Κατηγορία:Αρκαδική Αζανία Κατηγορία:Πόλεις της αρχαίας Αρκαδίας
Νέλσον Σάλιβαν
Ο Τζον Νέλσον Σόλιβαν (John Nelson Sullivan) (15 Μαρτίου, 1948 - 4 Ιουλίου, 1989) ήταν αμερικανός βιντεογράφος. Ήταν πανταχού παρών στη σκηνή τέχνης και στα κλαμπ της κεντρικής Νέας Υόρκης τη δεκαετία του 80· γνωστός τώρα για το ανολοκλήροτο μακρόχρονό του έργο καταγραφής της καθημερινής του ζωής από το 1982 μέχρι το 1989 μέσω βίντεο.
Βιογραφία
Ο Σάλιβαν γεννήθηκε στις 15 Μαρτίου 1948 στο Κέρσο, Νότια Καρολίνα. Από μικρή ηλικία φρόντισε η οικογένειά του να καλλιεργήσει την καλιτεχνική του φλέβα εντάσσοντάς τον σε μαθήματα πιάνου, με σκοπό να πραγματοποιήσει στο μέλλον καριέρα σαν κλασσικός πιανίστας. Με το που αποφοίτησε από το Κολλέγιο Ντάβιντσον της Νότιας Καρολίνας το 1970, μετακόμησε στην Νέα Υόρκη. Η μετακόμησή του ήταν μέρος το κινήματός νεαρών γκέι αντρών που εγκατασταίνονταν είτε στο Σαν Φρανσίσκο ή το Μανχάταν, μετά την Εξέγερση του Στόουνγουολ. Ενοικίαζε στούντιο διαμέρισμα στο West Village και αποφάσισε να προσεγγίσει καριέρα σα συνθέτης. Κατά τη διάρκεια της ημέρας ήταν υπάλληλος στο Joseph Patelson Music House, κατάστημα κλασσικής μουσικής πίσω από την Αίθουσα Κάρνιγκι. Για τα επόμενα 10 χρόνια μετακόμιζε από διαμέρισμα σε διαμέρισμα στην πόλη.
Το 1980 αγόρασε και ανακαίνισε δυόροφη κατοικία στο "Meat packing District" (Περιφέρεια Κρεαταγοράς) της Νέας Υόρκης. Η κατοικία δεν ήταν μονάχα μόνιμος χώρος διαμονής για τον Νέλσον, αλλά αξιοποιούνταν επίσης και ως ξενοδοχείο για διαφόρους καλλιτέχνες, μουσικούς και χορευτές που περνούσαν από την πόλη. Η συνεχής κίνηση στο κτίριο έδωσε έμπνευση στον Νέλσον να καταγράφει τη καθημερινότητά του μέσω βίντεο.
Καριέρα
Το 1980, ο Νέλσον αξιοποίησε τη τεχνολογία φορητών αναλογικών βιντεοκάμερων που είχαν τότε μόλις μπει στην αγορά. Αρχικά χρησιμοποιούσε κάμερα που δέχονταν VHS, μέχρι που την αντάλλαξε για κάμερα 8mm. Στην επτάχρονη περίοδο 1982-1982, τράβησε πάνω από 1.900 ώρες βίντεο του εαυτού του μαζί με τους φίλους του στο κέντρο του Μανχάταν. Επιδίωκε να τραβήσει όλους τους κατοίκους της Νέας Υόρκης, όσο ανορθόδοξοι κι αν ήταν. Σύχναζε κλαμπ, εκθεσιακούς χώρους, γκαλερί, μπαρ, σπιτικά πάρτυ, πάρκα και φεστιβάλ στους δρόμους, με στόχο να καταγράψει όλες τις συζητήσεις και τα θεάματα που έπαιρναν μέρος στα συμβάντα.
Ένας μεγάλος αριθμός ατόμων που εμφανίζονται στα βίντεο είναι είτε τραβεστί ή ομοφυλόφιλοι, όπως οι Ρου Πολ (Ru Paul), τραγουδιστής Μπέντζαμιν Λιού (Benjamin Liu), σχεδιαστής μόδας Αλέξις Ντελ Λάγο (Alexis Del Lago), Μάικλ Μάστο (Michael Musto), Λαχόμα φαν Ζανντ (Lahoma van Zandt), Λέιντι Μπάνι (Lady Bunny), Άλφρεντ Κρούντο (Alfred Crudo)· ο πρώτος από τους οποίους απόλαυσε παγκόσμια φήμη εκ των υστέρων μέσω της σείρας Ru Paul's Drag Race, την οποία δημιούργησε και τηλεπαρουσίαζει από το 2009 μέχρι τώρα. Εμφανίζονται επίσης και διασημότητας, όπως η ηθοποιός Σίλβια Μάιλς (Sylvia Miles), οι καλλιτέχνες Κιθ Χάρινγκ και Άντι Γουόρχολ. Η βιντεοσκόπηση παρενδυσίας έγινε αναπόσπαστο κομμάτι του έργου του Σάλιβαν. Κατέγραψη την ακμή και την παρακμή διαφόρων από τους φίλους και γνωστούς του, όπως τους Έθελ Άιχελμπεργκερ (Ethel Eichelberger), Τζον Σεξ (John Sex), Τομ Ρούμπνιτς (Tom Rubnitz) και Μάικλ Έιλιγκ (Michael Alig).
Κληρονομιά
Τον Οκτώβριο του 2012, έγινε αποδεκτή η συλλογή "Αρχειοθέτηση Βίντεο του Νέλσον Σάλιβαν" από τη Βιβλιοθήκη & τις Ειδικές Συλλογές Φάλες του Πανεπιστήμιου της Νέας Υόρκης (New York University's Fales Library & Special Collections). Η συλλογή ήταν προηγουμένως υπό την κατοχή των Ντικ Ρίτσαρντς (Dick Richards) και Ντέιβιντ Γκολντμαν (David Goldman), ο οποίος πρώτος ήταν ο κολλητός του Νέλσον από παιδική ηλικία. Ο Ρίτσαρντς ήταν επίσης υπεύθυνος για τις αναρτήσεις της συλλογής στο κανάλι 5NinthAvenueProject, μέχρι τον θάνατό του το 2019 όπου έπαψε να υπάρχει καινούριο περιεχόμενο στη σελίδα.
Εξωτερικοί σύνδεσμοι
Κατηγορία:ΛΟΑΤ Κατηγορία:ΛΟΑΤ ιστορία τον 20ο αιώνα Κατηγορία:ΛΟΑΤ ιστορία στις Ηνωμένες Πολιτείες Κατηγορία:Νέα Υόρκη Κατηγορία:Αμερικανοί καλλιτέχνες
51 Πηγάσου b
Ο 51 Πηγάσου b, γνωστός αλλιώς και ως Βελλεροφόντης και σπάνια ως Διμίδιον (Dimidium), είναι ένας εξωηλιακός πλανήτης που απέχει 50 έτη φωτός από την Γη και βρίσκεται τον αστερισμό του Πηγάσου. Ήταν ο πρώτος εξωπλανήτης που ανακαλύφθηκε σε τροχιά γύρω από ένα αστέρι κύριας αλληλουχίας, τον Πήγασο 51, γεγονός που σηματοδότησε μια νέα αστρονομική ανακάλυψη. Ανήκει στο είδος του καυτού Δία.
Το 2017 ανακαλύφθηκαν ίχνη νερού στην ατμόσφαιρά του.
Ονομασία
Ο πλανήτης ονομάστηκε ως 51 Πηγάσου b από τους Ελβετούς αστροφυσικούς Michel Mayor και Didier Queloz κατά τον Δεκέμβριο του 1995. Την επόμενη χρονιά (1996) ο Αμερικανός αστρομόνος Geoffrey Marcy ονόμασε -κατά την συμβατική συνήθεια υιοθετήσεως ονομάτων από την αρχαία ελληνική Μυθολογία- τον νεοανακαλυφθέντα πλανήτη Βελλεροφόντη, προς τιμήν του ομώνυμου ήρωα που ίππευε τον Πήγασο.
Τον Ιούλιο του 2014 η Διεθνής Αστρονομική Ένωση ξεκίνησε μια διαδικασία για την παροχή ονομάτων σε εξωηλιακούς πλανήτες, καθώς και στα αστέρια τους. Κατόπιν ψηφοφορίας τον Δεκέμβριο του 2015 η Δ.Α.Ε. απεφάνθη το όνομα Dimidium που σημαίνει στα λατινικά "μισό", αναφερόμενη στην μισή μάζα του πλανήτη σε σχέση με αυτήν του Δία. Το όνομα υποβλήθηκε από την Γερμανική Αστρονομική Εταιρεία Λουκέρνης.
Ανακάλυψη
Ο πλανήτης ανακαλύφθηκε χρησιμοποιώντας ένα ευαίσθητο φασματοσκόπιο που ανίχνευε τις μικρές και κανονικές αλλαγές ταχύτητας στις φασματικές γραμμές του αστεριού περίπου 70 μέτρα ανά δευτερόλεπτο. Αυτές οι αλλαγές οφείλονται στις βαρυτικές επιδράσεις του πλανήτη, από απόσταση μόλις 7.000.000 χιλιομέτρων από το αστέρι του.
Μέσα σε μια εβδομάδα από την ανακοίνωση, η ύπαρξη του πλανήτη επιβεβαιώθηκε από ομάδα επιστημόνων που χρησιμοποίησε το Αστεροσκοπείο Λικ στην Καλιφόρνια.
Αυτή ήταν η πρώτη ανακάλυψη ενός εξωπλανήτη που περιστρέφεται γύρω από ένα ηλιακό αστέρι (την πρώτη ανακάλυψη εξωπλανήτη πραγματοποίησε το 1992 ο Aleksander Wolszczan γύρω από το αστέρι πάλσαρ PSR 1257). Σε αντίθεση με τον Δία του ηλιακού μας συστήματος, η ανακάλυψη του πλανήτη Βελλεροφόντη, ανάγκασε τους επιστήμονες να δεχθούν ότι πράγματι γιγάντιοι αέριοι πλανήτες μπορούν να περιστραφούν γύρω από το αστέρι τους σε μικρή τροχιά.
Φυσικά χαρακτηριστικά
Μετά την ανακάλυψη του εξωπλανήτη, πολλοί επιστήμονες επιβεβαίωσαν την ύπαρξή του. Υπολογίστηκε ότι ο πλανήτης περιστρέφεται από το άστρο του τον Πήγασο μόλις σε 3,5 ημέρες. Είναι πολύ πιο κοντά από ότι ο Ερμής με τον Ήλιο, ενώ κινείται με ταχύτητα περίπου 136 χιλιόμετρα ανά δευτερόλεπτο. Η μάζα του είναι περίπου η μισή από αυτή του Δία και περίπου 150 φορές μεγαλύτερη από την Γη.
Αν υποτεθεί ότι ο πλανήτης είναι γκρίζος, χωρίς φαινόμενα θερμοκηπίου ή παλλιρροϊκών φαινομένων, ωστόσο η θερμοκρασία στην επιφάνειά του προσεγγίζει τους 1.000°C, τοποθετώντας τον ανάμεσα τον εξωπλανήτη HD 189733 b και τον εξωπλανήτη Όσιρι, προτού όμως μετρηθεί η θερμοκρασία τους.
Παραπομπές
Κατηγορία:Καυτοί Δίες Κατηγορία:Πήγασος (αστερισμός)
Ντόμινικ Κόταρσκι
Ο Ντόμινικ Κόταρσκι (κροατικά: Dominik Kotarski) (γενν. 10 Φεβρουαρίου 2000) είναι Κροάτης επαγγελματίας ποδοσφαιριστής, ο οποίος αγωνίζεται ως τερματοφύλακας για τον ΠΑΟΚ.
Άγιαξ
Ο Κόταρσκι ξεκίνησε το ποδόσφαιρο στην ΝΚ Τόνταχ Μπέντεκόβτσινα σε ηλικία 6 ετών, και αφού εντυπωσίασε, μετακόμισε στην ακαδημία της Ντιναμό Ζάγκρεμπ το 2011. Στις 7 Ιουλίου 2017, υπέγραψε το πρώτο του επαγγελματικό συμβόλαιο με τον Άγιαξ, αλλά έπρεπε να περιμένει μέχρι να κλείσει τα 18 για να υπογράψει επίσημα με τον σύλλογο, με συμβόλαιο με ισχύ μέχρι τις 30 Ιουνίου 2023.
Έκανε το επαγγελματικό του ντεμπούτο για τον Γιονγκ Άγιαξ σε μια ήττα με 3–0 για την Ίιρστε Ντιβίζι εναντίον της Γιονγκ ΠΣΦ στις 30 Μαρτίου 2018. Ο Κόταρσκι ήταν ο τρίτος τερματοφύλακας της πρώτης ομάδας για τη σεζόν 2018-19 της Έρεντιβιζι. Λόγω της καλής φόρμας των τερματοφυλάκων πρώτης και δεύτερης επιλογής, Αντρέ Ονανά και Κώστα Λάμπρου, συνέχισε να κάνει αγωνίζεται με τον Γιονγκ Άγιαξ.
Γκόριτσα (δανεισμός)
Στις 16 Ιουνίου 2021, ανακοινώθηκε ότι ο Κόταρσκι θα παραχωρηθεί με μονοετή δανεισμό στην ΧΝΚ Γκόριτσα, αγωνιζόμενος στην Πρβα Λίγκα, την κορυφαία κατηγορία του επαγγελματικού ποδοσφαίρου στην πατρίδα του, την Κροατία. Εκείνη τη σεζόν, κατέγραψε 28 συμμετοχές με την Γκόριτσα, κρατώντας ανέπαφη την εστία του σε 8 από αυτές.
ΠΑΟΚ
Στις 27 Ιουνίου 2022, ο Κόταρσκι υπέγραψε τετραετές συμβόλαιο με τον ΠΑΟΚ.
Εθνική ομάδα
Ο Κόταρσκι έχει αγωνιστεί με τις «μικρές» εθνικές Κροατίας Κ14, Κ15, Κ16, Κ17, Κ18, Κ19, Κ20 και Κ21. Με την Εθνική Κ17 αγωνίστηκε στο Ευρωπαϊκό Πρωτάθλημα Κ17 του 2017.
Συλλογικές
Γιονγκ Άγιαξ
Εξωτερικοί σύνδεσμοι
Κατηγορία:Κροάτες ποδοσφαιριστές Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Εθνικής Κροατίας Κ14 Κατηγορία:Ποδοσφαιριστές Εθνικής Κροατίας Κ15 Κατηγορία:Ποδοσφαιριστές Εθνικής Κροατίας Κ16 Κατηγορία:Ποδοσφαιριστές Εθνικής Κροατίας Κ17 Κατηγορία:Ποδοσφαιριστές Εθνικής Κροατίας Κ18 Κατηγορία:Ποδοσφαιριστές Εθνικής Κροατίας Κ19 Κατηγορία:Ποδοσφαιριστές Εθνικής Κροατίας Κ20 Κατηγορία:Ποδοσφαιριστές Εθνικής Κροατίας Κ21 Κατηγορία:Ποδοσφαιριστές Γιόνγκ Άγιαξ Κατηγορία:Ποδοσφαιριστές Ίιρστε Ντιβίζι Κατηγορία:Ξένοι ποδοσφαιριστές στην Ολλανδία Κατηγορία:Κροάτες ποδοσφαιριστές στο εξωτερικό Κατηγορία:Ποδοσφαιριστές ΧΝΚ Γκόριτσα Κατηγορία:Ποδοσφαιριστές Πρβα Λίγκα Κατηγορία:Ποδοσφαιριστές ΠΑΟΚ Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Κατάλογος Caldwell
Ο Moore παρατήρησε ότι παρόλο που ο κατάλογος Μεσιέ επίσης προορίζεται για ερασιτέχνες που επιθυμούν να παρατηρήσουν απομακρυσμένα αστρονομικά αντικείμενα, δεν περιλαμβάνει αρκετά από τα λαμπρότερα. Για παράδειγμα δεν περιλαμβάνονται οι Υάδες ή ο Γαλαξίας του Γλύπτη (NGC 253). Άλλο ένα πρόβλημα του καταλόγου του Σαρλ Μεσιέ είναι πως συντάχθηκε βάσει παρατηρήσεων που έγιναν στο Παρίσι, συνεπώς δεν περιλαμβάνονται αντικείμενα του νοτίου ημισφαιρίου, όπως το Ωμέγα Κενταύρου, ο Κένταυρος Α και το 47 Τουκάνας. Ο Κατάλογος Caldwell έχει ίδιο πλήθος αντικειμένων με τον κατάλογο Μεσιέ. Πρωτοδημοσιεύτηκε στο περιοδικό Sky & Telescope τον Δεκέμβριο 1995 και ονομάστηκε έτσι από το δεύτερο επώνυμο του Moore που είναι "Caldwell". Εν αντιθέσει με τα αντικείμενα Μεσιέ που καταγράφηκαν περίπου με την σειρά που τα ανακάλυψε ο Σαρλ Μεσιέ και οι συνάδελφοί του, ο Caldwell είναι ταξινομημένος βάσει της αποκλίσεως των αστέρων, με το πρώτο αντικείμενο (το C1) να είναι το βορινότερο και το τελευταίο (το C109) το νοτιότερο. Υπάρχουν δύο αντικείμενα που δεν ακολουθούν αυτόν τον κανόνα και κατηγοριοποιούνται εκτός σειράς: το NGC 4244 και το σμήνος των Υάδων. Άλλες ασυνέπειες και λάθη στον αρχικό κατάλογο έχουν διορθωθεί.
Εξωτερικοί σύνδεσμοι
Κατηγορία:Αστρονομικοί κατάλογοι
Τομπίας Λίντχολμ
O Τομπίας Λίντχολμ (Tobias Lindholm, 5 Ιουλίου 1977) είναι Δανός σεναριογράφος και σκηνοθέτης.
Παραπομπές
Κατηγορία:Δανοί σεναριογράφοι Κατηγορία:Δανοί σκηνοθέτες κινηματογράφου
Ευστράτιος Κουλουμβάκης
Ο Ευστράτιος Κουλουμβάκης (1872-1958), του Γεωργίου, ήταν Έλληνας δικηγόρος και πολιτικός από το Οίτυλο. Υπηρέτησε ως βουλευτής επί 12 χρόνια συνολικά και ως νομάρχης από το 1917 ως το 1920.
Νομική σταδιοδρομία
Γεννήθηκε στο χωριό Τσέρια Οιτύλου το 1872 και ακολούθησε νομικές σπουδές στο Πανεπιστήμιο Αθηνών. Άσκησε τη δικηγορία, αρχικά στην Καλαμάτα και εν συνεχεία στην Αθήνα. Ειδικεύτηκε στο Ποινικό Δίκαιο. Εξέδιδε μέχρι τον θάνατό του την εφημερίδα "Ο Πολιτικός", η οποία κυκλοφορούσε κάθε εβδομάδα και έγραφε στην καθαρεύουσα, της οποίας υπήρξε δεινός υποστηρικτής.
Θάνατος
Απεβίωσε σε ηλικία 86 ετών στο Κρατικό Νοσοκομείο του Πειραιά στις 13 Μαρτίου 1958. Κηδεύτηκε την επόμενη ημέρα από το Πρώτο Νεκροταφείο Αθηνών.
Παραπομπές
Κατηγορία:Βουλευτές Αθηνών Κατηγορία:Βουλευτές Λακωνίας Κατηγορία:Βουλευτές Οιτύλου Κατηγορία:Βουλευτές εκλεγμένοι με το κόμμα των Φιλελευθέρων Κατηγορία:Βουλευτές εκλεγμένοι με το Λαϊκό Κόμμα Κατηγορία:Νομάρχες Αττικής και Βοιωτίας
Άλπεις Γραίαι και Ποινιναί
Οι Άλπεις Γραίαι και Ποινιναί, λατιν.: Αlpes Graiae et Poeninae, αργότερα γνωστές ως Alpes Atrectianae et Poeninae (επίσημα Alpes Atrectinae et Vallis Poenina), ήταν μία μικρή αλπική επαρχία της Ρωμαϊκής Αυτοκρατορίας, που δημιουργήθηκε μετά τη συγχώνευση των Alpes Poeninae (ή Vallis Poenina) και των Alpes Graiae (ή Alpes Atrectianae), πιθανώς κατά τη βασιλεία τού Κλαυδίου (41–54 μ.Χ.). Αποτελούμενη από το σύγχρονο καντόνι τού Βαλαί (Ελβετίας), την κοιλάδα Tαρανταίζ (Γαλλίας) και την κοιλάδα της Αόστα (Ιταλίας), ήταν η βορειότερη από τις τρεις επαρχίες, που αποτελούσαν τις Άλπεις μεταξύ της σύγχρονης Γαλλίας και Ιταλίας, μαζί με τις Άλπεις Μαριτίμαι νότια και τις Άλπεις Κοττίαι ενδιάμεσα.
Η επαρχία είχε δύο πρωτεύουσες, πιθανότατα από τη δημιουργία της: Forum Claudii Ceutronum (σημερινή Aιμ-λα-Πλάνι) για τις Άλπεις Γραίες και Forum Claudii Vallensium (σημερινό Mαρτινύ) για τις Άλπεις Ποινινές. Ο επίτροπος (procurator) της επαρχίας διέμενε εναλλακτικά σε μία από τις δύο κύριες πόλεις.
Το όνομα
Η επαρχία ονομαζόταν συνήθως Alpes Graiae, Alpes Atrectianae, Alpes Graiae et Poeninae, ή Alpes Atrectianae et Poeninae, ως συντομευμένη μορφή του πλήρους ονόματος της. Σε ορισμένα έγγραφα, η επαρχία ονομάζεται επίσης Alpes Poeninae et Graiae ή Alpes Poeninae.
Μπορεί να ήταν γνωστή ως Alpes Graiae et Vallis Poenina κατά τη στιγμή της δημιουργίας της, που θα μπορούσε να ήταν η επίσημη μορφή τού συντομευμένου ονόματος Alpes Graiae et Poeninae. Από τον 2ο αι. μ.Χ. μέχρι τη βασιλεία τού Διοκλητιανού (284–305), ήταν επίσημα γνωστή ως Alpes Atrectianae et Vallis Poenina, το οποίο μαρτυρείται σε επιγραφή από τη περίοδο των Σεβήρων (193–235).
Σύμφωνα με τον Λίβιο, το όνομα Alpes Poeninae προέρχεται από μία γηγενή θεότητα, που ονομάζεται Poeninus, που μαρτυρείται ως Poininos σε τοπικές επιγραφές και στο όνομα Jupiter Poeninus. Σώζεται στη σύγχρονη μορφή Pennine Alps, όπως και η Vallis Poenina στο όνομα Valais (Βαλαί). Ο Ξαβιέ Ντελαμάρ πρότεινε να δει παρομοίως ένα θεώνυμο *Graios (που βρίσκεται στο Herculi / Herculeio Graio) στο όνομα Alpes Graiae. Το όνομα Alpes Atrectianae μπορεί να προέρχεται από ένα τοπικό βασίλειο, που ονομάζεται Atrectius, ακριβώς όπως οι Alpes Cottiae ονομάζονται από τον Κόττυο. Ενώ δεν μαρτυρείται η ύπαρξή του, ως cognomen εμφανίζεται στο όνομα τεσσάρων διοικητών της επαρχίας από τον 2ο και 3ο αι. μ.Χ.
Ιστορία
Η περιοχή Vallis Poenina, που αντιστοιχεί στο σύγχρονο καντόνι του Βαλαί μεταξύ της λίμνης της Γενεύης και τού Μεγάλου Περάσματος τού Αγίου Βερνάρδου, κατοικήθηκε την εποχή της ρωμαϊκής κατάκτησης από κελτικές φυλές γνωστές ως Vallenses, δηλαδή τους Nantuates, Veragri, Seduni, και Uberi. Μετά τη ρωμαϊκή εισβολή υπό τον Αύγουστο το 16–15 π.Χ., η περιοχή τέθηκε αρχικά υπό στρατιωτικό έλεγχο (ως praefectus Raetis, Vindolicis, vallis Poeninae) και ενσωματώθηκε στην επαρχία Ραιτία και Βινδελικία, η οποία εκτεινόταν μεταξύ των κεντρικών Άλπεων και τού Δούναβη.
Στις Βαλενσιανές φυλές παραχωρήθηκαν Λατινικά δικαιώματα και συγκεντρώθηκαν σε ένα ενιαίο civitas Vallensium κατά τη διάρκεια της βασιλείας τού Κλαυδίου (41–54 μ.Χ.). Σύμφωνα με τους περισσότερους μελετητές, η Vallis Poenina διαχωρίστηκε από τη Ραιτία και Βινδελικία και ενώθηκε με τις νεοδημιουργηθείσες Άλπεις Γραίες, που βρίσκονται δυτικά τού Μικρού Περάσματος τού Αγ. Βερνάρδου και κατοικούνταν από τους Ceutrones, κατά την ίδια περίοδο. Σχημάτισαν μαζί την επαρχία των Άλπεων Γραιών και Ποινινών, με μία αρχηγική πόλη για κάθε τμήμα: Forum Claudii Ceutronum ή Axima (σύγχρονη Aιμ-λα-Πλάνι) για τις Άλπεις Γραίες και Forum Claudii Vallensium ή Octodorus (σύγχρονο Mαρτινύ) για τις Άλπεις Ποινινές.
Βιβλιογραφία
Κατηγορία:Επαρχίες της Ρωμαϊκής Αυτοκρατορίας
Γκρανολιές
Το Γκρανολιές (Granollers) είναι μεσαίου μεγέθους πόλη και δήμος της Επαρχίας της Βαρκελώνης στην Καταλονία, πρωτεύουσα της φυσικής επαρχίας (κομάρκας) του Ανατολικού Μπαλιές.
Το σημαντικότερο αρχιτεκτονικό μνημείο της πόλης είναι το αναγεννησιακό κτίριο της Πορσάδα (la Porxada), που χρησίμευε ως κέντρο αγοραπωλησίας του σιταριού. Το όνομα της πόλης προέρχεται από τη λέξη granolla, μεσαιωνική μορφή της σημερινής καταλανικής λέξης granota («βατράχι»), από τα πολλά βατράχια που βρίσκονταν στον οικισμό λόγω της παρουσίας του ποταμού Κονγκόστ.
Παραπομπές
Κατηγορία:Δήμοι της επαρχίας της Βαρκελώνης Κατηγορία:Πόλεις της Καταλονίας
Ολογραφική απεικόνιση
Ολογραφική απεικόνιση είναι μια τεχνολογία απεικόνισης που έχει την ικανότητα να παρέχει και τους τέσσερεις μηχανισμούς θέασης για το μάτι: την διοπτρική ανισότητα, την παράλλαξη κίνησης, την προσαρμογή και τη σύγκλιση. Το τρισδιάστατο αντικείμενο θα μπορεί να γίνει θεατό χωρίς την χρήση ειδικών γυαλών και χωρίς να προκαλεί οπτική κόπωση στο ανθρώπινο μάτι.
Ηλεκτροολογραφική απεικόνιση
Ηλεκτροολογραφική απεικόνιση είναι το είδος της ολογραφικής προβολής, το οποίο χρησιμοποιεί ηλεκτροολογραφία για την καταγραφή και την ανακατασκευή ενός τρισδιάστατου αντικειμένου. Αυτή η μέθοδος τρισδιάστατης απεικόνισης έχει πλεονεκτήματα σε σχέσεις με άλλες τέτοιες μεθόδους· για παράδειγμα μπορεί να ανασυνθέσει τρισδιάστατες εικόνες με πλήρη παράλλαξη.
Κατηγορία:Τεχνολογίες προβολής Κατηγορία:Ολογραφία Κατηγορία:Τρισδιάστατες απεικονίσεις Κατηγορία:Αναδυόμενες τεχνολογίες
Fraport
Η Fraport Aktiengesellschaft ή απλούστερα Fraport AG είναι ανώνυμη εταιρεία που δραστηριοποιείται στα εναέρια μέσα μεταφοράς και εδρεύει στη Φραγκφούρτη της Γερμανίας. Ιδρύθηκε το 1924 με την ονομασία Südwestdeutsche Luftverkehrs AG, ωστόσο είναι γνωστή παγκοσμίως ως Fraport από το 2001. Έχει υπό την κατοχή της το Διεθνές Αεροδρόμιο Φραγκφούρτης γι' αυτό φέρει και την ονομασία "Fraport & Frankfurt Airport".
Σε πολλά αεροδρόμια της Ευρώπης αλλά και της Ασίας (όπως η Κίνα) κατέχει κάποιο ποσοστό μετοχών ή ακόμη και το 100%.
Η Fraport δραστηριοποιείται στην Ελλάδα από το 2015, όταν ιδρύθηκε η Fraport Greece, σε συνεργασία με τον Όμιλο Κοπελούζου. Τα κεντρικά γραφεία βρίσκονται στην Αθήνα και απασχολεί 100 άτομα. Μετά από διαγωνισμό απέκτησε από το Δημόσιο την διαχείρηση 14 αεροδρομίων για τα επόμενα 40 έτη. Από τις αρχές του 2017 ανέλαβε την λειτουργία των αεροδρομίων.
Παραπομπές
Κατηγορία:Φραγκφούρτη Κατηγορία:Εταιρείες ιδρυθείσες το 1924 Κατηγορία:Επιχειρήσεις της Γερμανίας
Μπανιόλες
Η Μπανιόλες (Banyoles) είναι πόλη και δήμος της επαρχίας της Ζιρόνα στην Καταλονία, πρωτεύουσα της φυσικής επαρχίας (κομάρκας) του Πλα δ' Εστάν. Ιστορικά η κωμόπολη συνδέεται με την ομώνυμη φυσική λίμνη, τη μεγαλύτερη της Καταλονίας. Το όνομά της είναι εξέλιξη του λατινικού Balneolas που με τη σειρά του προέρχεται από το ουσιαστικό balneus ('λουτρά').
Γεώργιος Αλεξανδρόπουλος
Ο Γεώργιος Αλεξανδρόπουλος (1864 - ;) ήταν Έλληνας πολιτικός.
Βιογραφικά στοιχεία
Είχε σπουδάσει νομικά στο Πανεπιστήμιο Αθηνών και ήταν δικηγόρος. Εξέλεγη βουλευτής Ευρυτανίας στις εκλογές του 1895 και επανεξελέγη σε αυτές του 1899. Στις εκλογές του 1910 επανεξελέγη βουλευτής Αιτωλίας και Ακαρνανίας όπως και σε αυτές του 1915, του 1920 και του 1926. Το 1932 εξελέγη γερουσιαστής, θέση στην οποία παρέμεινε μέχρι το 1935.
Παραπομπές
Κατηγορία:Έλληνες υπουργοί Άνευ Χαρτοφυλακίου Κατηγορία:Βουλευτές Ευρυτανίας Κατηγορία:Βουλευτές Αιτωλοακαρνανίας
Μετάλλιο για Αξία στον Πολιτισμό - Gloria Artis
δεξιά|μικρογραφία|289x289εσ| Χρυσό Μετάλλιο Gloria Artis. Το Μετάλλιο για Αξία στον Πολιτισμό - Gloria Artis (Zasłużony Kulturze - Gloria Artis), ή Μετάλλιο Gloria Artis, είναι παράσημο της Πολωνίας στις τέχνες που απονέμεται από το Υπουργείο Πολιτισμού και Εθνικής Κληρονομιάς της Δημοκρατίας της Πολωνίας σε πρόσωπα και οργανισμούς για διακεκριμένες συνεισφορές ή προστασία του πολωνικού πολιτισμού και της εθνικής κληρονομιάς.
Υπάρχουν τρεις κατηγορίες για το μετάλλιο: χρυσό, αργυρό και χάλκινο με πράσινη, μπλε ή ερυθρή κορδέλα, αντίστοιχα, με κεντρικές λευκές και κόκκινες ρίγες. Αυτό το βραβείο θεσπίστηκε στις 17 Ιουνίου 2005 ως αντικατάσταση του τιμητικού παράσημου «Αξιότιμος Πολιτιστικός Ακτιβιστής» (Zasłużony Działacz Kultury), ως μέρος της γενικής μεταρρύθμισης στη διαχείριση του πολιτισμού και της εκπαίδευσης.
Εξωτερικοί σύνδεσμοι
Κατηγορία:Πολιτικές βραβεύσεις και παρασημοφορήσεις της Πολωνίας
Αριστοτέλης Αναγνωστόπουλος
Ο Αριστοτέλης Αναγνωστόπουλος (1857 - ;) ήταν αξιωματικός του στρατού και πολιτικός.
Πλατεία Καρύτση
Η Πλατεία Καρύτση είναι πλατεία και μικρή συνοικία της Αθήνας. Η ονομασία της, ήρθε από την αθηναϊκή οικογένεια Καρύκη.
Φιλολογικός σύλλογος «Παρνασσός»
μικρογραφία|Ο ιερός ναός Αγίου Γεωργίου Καρύτση μικρογραφία|176x176εσ Στην απέναντι γωνία από τον Άγιο Γεώργιο, στην αρχή της οδού Παρνασσού, τον Ιούνιο του 1865, ιδρύεται από τα 4 παιδιά του νομισματολόγου Παύλου Λάμπρου, ο πρώτος φιλολογικός σύλλογος της Αθήνας, με το όνομα Παρνασσός. Σκοπός του συλλόγου ήταν η πνευματική, κοινωνική και ηθική βελτίωση του λαού μέσα από πλήθος εκδηλώσεων. Σύντομα ο σύλλογος απέκτησε φήμη και κύρος πραγματικής "Ακαδημίας" που λειτουργούσε κατά τμήματα, όπως φιλολογικό, αρχαιολογικό, νομικό, καλλιτεχνικό ακόμα και φυσιογνωστικό. Διοργάνωνε διαλέξεις, εκθέσεις, καθώς και διάφορους διαγωνισμούς. Ο σύλλογος σήμερα στεγάζεται σε ιδιόκτητο μέγαρο επί της πλατείας Αγίου Γεωργίου (Καρύτση 8).
Παραπομπές
Κατηγορία:Συνοικίες και περιοχές Αθήνας Κατηγορία:Πλατείες στην Αθήνα
Σαβαδέλ
Το Σαβαδέλ υπήρξε πρωτοπόρος στη βιομηχανική ανάπτυξη σε επίπεδο Ισπανίας. Ήδη από τα μέσα του 19ου αιώνα ο δήμος ανέπτυξε ιδιαίτερα τη βιομηχανία επεξεργασίας μαλλιού και υφασμάτων, προσελκύοντας πολλούς οικονομικούς μετανάστες (ιδιαίτερα κατά τη δεκαετία του 1950 από την Ανδαλουσία) και λαμβάνοντας το επώνυμο του «Μάντσεστερ της Ισπανίας». Σήμερα ωστόσο οι υπηρεσίες αποτελούν την κυρίαρχη οικονομική δραστηριότητα της πόλης. Είναι έδρα της ομώνυμης ποδοσφαιρικής ομάδας ΚΕ Σαβαδέλ.
Παραπομπές
Κατηγορία:Δήμοι της επαρχίας της Βαρκελώνης Κατηγορία:Πόλεις της Καταλονίας
Εισαγγελέας Εγκλημάτων Διαφθοράς
Ο θεσμός του Εισαγγελέα Εγκλημάτων Διαφθοράς δημιουργήθηκε στις 20 Μαρτίου 2013 με τον νόμο υπ'αριθμόν 4139, άρθρο 75 ως προσθήκη στον νόμο 4022 του 2011. από τον τότε Υπουργό Δικαιοσύνης, της κυβέρνησης Σαμαρά, Αντώνη Ρουπακιώτη.
Συγκεκριμένα στην αρμοδιότητα των Εισαγγελέων Διαφθοράς υπάγονταν η διερεύνηση τυχόν κακουργημάτων που με πράξη του Εισαγγελέα του Αρείου Πάγου χαρακτηρίζονταν ως ,(δηλαδή κακουργήματα που εκδικάζονται από το Τριμελές Εφετείο Κακουργημάτων) που διεπράχθησαν από υπουργούς, υφυπουργούς και βουλευτές.
Η Ελένη Ράικου θήτευσε ως πρώτη Εισαγγελέας Διαφθοράς Αθηνών και ο Αργύρης Δημόπουλος, ως πρώτος Εισαγγελέας Θεσσαλονίκης. Η Ελένη Ράικου παραιτήθηκε τον Μάρτιο του 2017 και τη θέση της ανέλαβε τον Απρίλιο του ίδιου έτους, η Ελένη Τουλουπάκη.
Η θέση του Εισαγγελέα Διαφθοράς μαζί με τη θέση του Εισαγγελέα Οικονομικού Εγκλήματος καταργήθηκαν τον Νοέμβριο του 2020 επί κυβερνήσεως Κυριάκου Μητσοτάκη. Στη θέση τους δημιουργήθηκε, η Οικονομική Εισαγγελία.
Ιστορικό
Το 2011 η κυβέρνηση Παπανδρέου και συγκεκριμένα ο τότε Υπουργός Δικαιοσύνης, Μιλτιάδης Παπαϊωάννου, κατέθεσε νομοσχέδιο, βασικός σκοπός του οποίου ήταν η ταχύτατη διερεύνηση και περαίωση κακουργηματικών υποθέσεων, στα πλαίσια της καταπολέμησης του φαινομένου της διαφθοράς. Με αυτή τη διαδικασία, κακουργηματικές πράξεις που αφορούσαν σε υπουργούς, υφυπουργούς, βουλευτές, γενικούς και ειδικούς γραμματείς Υπουργείων, διοικητές, υποδιοικητές ή διευθύνοντες σύμβουλοι Νομικών Προσώπων Δημοσίου Δικαίου, δημοσίων επιχειρήσεων, δημοσίων οργανισμών αλλά και Νομικών Προσώπων Ιδιωτικού Δικαίου τη διοίκηση των οποίων ορίζει άμεσα ή έμμεσα το κράτος, καθώς και αιρετά μονοπρόσωπα όργανα των Οργανισμών Τοπικής Αυτοδιοίκησης, και που ενέπιπταν στην αρμοδιότητα του Τριμελούς Εφετείου Κακουργημάτων, διαχειρίζονταν πλέον από ένα αρμόδιο γραφείο στελεχωμένο με μόνιμο και αποκλειστικό προσωπικό από Εισαγγελείς.
Για το σκοπό αυτό δημιουργήθηκαν θέσεις Εισαγγελέων Διαφθοράς (με βαθμό αντεισαγγελέα εφετών) στις Εισαγγελίες Αθηνών και Θεσσαλονίκης. Οι θέσεις πληρώνονταν ανάμεσα στους εν ενεργεία Εισαγγελείς των δυο Εισαγγελειών αντίστοιχα, ενώ για τον διορισμό των προσώπων αρμόδιο ήταν το Ανώτατο Δικαστικό Συμβούλιο. Ο διορισμός επικυρωνόταν με Προεδρικό Διάταγμα. Ανώτερος στην ιεραρχία, εποπτεύων και συντονίζων το γραφείο της Εισαγγελείας Διαφθοράς ήταν ο Αντεισαγγελέας του Αρείου Πάγου που οριζόταν με πλήρη ή μερική απασχόληση από τον Εισαγγελέα του Αρείου Πάγου. Σε αυτό το γραφείο ο Εισαγγελέας Διαφθοράς  συντόνιζε, επόπτευε και  διεύθυνε σε προδικαστικό επίπεδο το έργο των ανακριτών και το σχηματισμό ποινικών δικογραφιών για υποθέσεις διαφθοράς.